SPVI บวก 3% แรงในรอบ 4 เดือน คาดรับอานิสงส์ Apple เปิดตัวสินค้า 3 รุ่นใหม่คืนนี้!
SPVI บวก 3% แรงในรอบ 4 เดือน คาดรับอานิสงส์ Apple เปิดตัวสินค้า 3 รุ่นใหม่คืนนี้! โดย ณ เวลา 11.56 น. ราคาอยู่ที่ระดับ 1.62 บาท บวก 0.05 บาท หรือ 3.18 % ด้วยมูลค่าซื้อขาย 23.51 ล้านบาท
12 ก.ย. 2561

ผู้สื่อข่าวรายงานว่า บริษัท เอส พี วี ไอ จำกัด (มหาชน) หรือ SPVI ณ เวลา 11.56 น. อยู่ที่ระดับ 1.62 บาท บวก 0.05 บาท หรือ 3.18 % ด้วยมูลค่าซื้อขาย 23.51 ล้านบาท ราคาหุ้นวิ่งแรงในรอบ 4 เดือน โดยเทียบตั้งแต่หุ้นเคยขึ้นไปทดสอบระดับ 1.68 บาท เมื่อวันที่ 9 พ.ค.61

บล.บัวหลวง ระบุว่า แนะนำ COM7  (SPVI SYNEX) รับข่าว APPLE เปิดตัว Iphone ใหม่ คืนนี้(12ก.ย.)
บล.กรุงศรี ระบุว่า COM7, SPVI อานิสงส์ Apple เปิดตัวสินค้ารุ่นใหม่ IPhone, Mac Book Air, IPAD วันนี้ (12 ก.ย.) 
บล.เอเชีย เวลท์ ระบุว่า Mobile Phone: แอปเปิลจะเปิดตัว iPhone X ใหม่ 3 รุ่นในงานเปิดตัวผลิตภัณฑ์ใหม่วันนี้ โดยรุ่นหนึ่งจะเป็น iPhone ที่มีขนาดหน้าจอ 6.5 นิ้วแบบ OLED ซึ่งเป็น iPhone ที่มีหน้าจอใหญ่ที่สุดเท่าที่แอปเปิลเคยผลิตมา ส่วนอีกรุ่นหนึ่งจะมีขนาดหน้าจอ 5.8 นิ้วแบบ OLED เท่ากับ iPhone X ในปัจจุบัน แต่ได้รับการอัพเกรด และอีกรุ่นหนึ่งเป็น iPhone ที่มีราคาไม่แพง แต่เพียบพร้อมด้วยฟีเจอร์หลัก ๆ ของรุ่นเรือธง โดยมีขนาดหน้าจอ 6.1 นิ้วแบบ LCD ความเห็น: คาดเป็นบวกต่อผู้จำหน่าย iPhone ในประเทศเช่น COM7 และ SPVI